open-index/open-wikipedia-markdown huggingface dataset:
Elävältä hautautuminen

**Elävältä hautautuminen** (teloitusmenetelmänä **elävältä hautaaminen**) tarkoittaa elossa olevan ihmisen tai eläimen hautautumista maan alle. Hautautuminen voi johtua tahattomasta onnettomuudesta tai inhimillisestä vahingosta jossa henkilön on luultu jo kuolleen. Elävänä hautaamista voidaan käyttää myös kidutus- tai teloituskeinona. Teloitus- tai kidutusmenetelmänä elävältä hautaaminen on psykologisessa mielessä erityisen paha, koska se laukaisee alkukantaisia pelkotiloja.

Elävältä haudatuksi tulemisen pelkoa sanotaan tafofobiaksi. Se oli Euroopassa ja Yhdysvalloissa yleistä 1700-luvun loppukymmeniltä noin ensimmäiseen maailmansotaan saakka. Tunnettuja tafofoobikkoja olivat ainakin Frédéric Chopin, joka pyysi sydämensä irrotettavan hänen kuoltuaan, George Washington, Hans Christian Andersen ja Alfred Nobel, joista kaksi jälkimmäistä pyysivät valtimon avausta kuoleman jälkeen. Elävältä hautaamisen välttämiseksi perustettiin ns. kuolleiden sairaaloita, joissa vainajien mätänemistä tarkkailtiin kokovuorokautisesti ja joissa olleet ruumiit oli lupa haudata vasta, kun ne olivat runsaahkosti jo mädänneet. Joidenkin ruumiiden pikkuvarpaaseen kiinnitettiin laite, joka aiheutti hälytyksen, jos jalka selvästi liikahti. Lisäksi valmistettiin ja myytiin ns. turva-arkkuja eli hauta-arkkuja, joissa olevalla laitteella olisi voinut viestittää ulkomaailmalle olevansa vielä elossa. Näin ei tiettävästi kuitenkaan koskaan käynyt. Se, että elävältä haudattu olisi tuollaisen ilmoituksen perusteella selvinnyt elossa, olisi ollut varmaan mahdotonta, koska vaikka hän olisikin vironnut niin pian hautaamisesta, että olisi pystynyt laitetta käyttämään, hän olisi varmaan kuollut hapenpuutteeseen ennen kuin hauta olisi ehditty avata. Joihinkin arkkuihin pantiin ase tai tappamaan riittävä määrä myrkkyä, jotta haudassa vironnut olisi voinut tehdä helpon itsemurhan. Joidenkin käsitysten mukaan tafofobia-aalto laantui 1800-luvun kolmannella neljänneksellä, mutta myöhemmistä lähteistä on päätelty tuo käsitys virheelliseksi. Ranskan akatemia palkitsi tohtori Jostin, kun tämä oli keksinyt nännien nipistämiseen tarkoitetut pihdit, joilla voitiin osoittaa, ettei ruumis tunne enää mitään ja on siis kuollut.

Elävänä haudattu ajautuu tajuttomaan tilaan 2–4 minuutissa ja kuolee hapen puutteeseen 5–15 minuutissa. Joskus onnettomuuksissa hautautuneet ovat jääneet ilmataskuun ja selvinneet elossa joitain päiviä.

Joitain ihmisiä on haudattu elävältä hetkeksi vapaaehtoisesti. Useimmiten he ovat vain halunneet tällä todistaa omaa kyvykkyyttään selvitä tästä hengenvaarallisesta tempusta. Pisimpään näin haudattuna ollut on suomalainen Veli-Matti Lehtikangas.

## Esimerkkitapauksia
Vestan neitsyitä saatettiin rangaista elävältä hautaamisella, mikäli nämä rikkoivat neitsyyslupauksensa.

Nanjingin verilöylyn aikana japanilaiset hautasivat kiinalaisia siviilejä elävältä.

Terroristijärjestö ISIS on väitetysti teloittanut vuonna 2014 jesidejä hautaamalla heitä elävältä.

## Lähteet
Lusinin lause

Matematiikassa **Lusinin lause** (tai myös **Luzinin lause**) on reaalianalyysin lause, joka on nimetty Nikolai Luzinin mukaan. Lusinin lause on toinen muotoilu Littlewoodin toisesta periaatteesta.

Sen mukaan jokainen mitallinen funktio on melkein jatkuva:

Olkoon väli [a,b] annettu ja olkoon f:[a,b]\rightarrow \mathbb{C} mitallinen funktio. Tällöin \forall \epsilon > 0 on olemassa kompakti E \subset [a,b] siten, että *f* rajoitettuna *E*:hen on jatkuva ja \mu ( E^C ) . Tässä E^C on *E*:n komplementti. Huomaa, että *E* perii välin [a,b] topologian ja tässä topologiassa *f*:n jatkuvuus rajoittuu joukkoon *E*.

Lusinin lause todistetaan seuraavasti: Jatkuvat funktiot ovat tiheässä L^1[a,b]:ssä. Siten on siis olemassa jono jatkuvia funktioita  \{ g_n\}  siten, että  \{ g_n\} \rightarrow f L^1:ssä. Tästä jonosta voidaan erottaa osajono, jota merkitään myös  \{ g_n\} :llä, siten, että  g_n \rightarrow f melkein kaikkialla. Nyt Egorovin lauseen mukaan  g_n \rightarrow f *tasaisesti* lukuun ottamatta mielivaltaisen pientä joukkoa. Koska jatkuvat funktiot ovat suljettuja tasaisen suppenemisen suhteen, on väite todistettu.
Kuoliaaksi keittäminen

**Kuoliaaksi keittäminen** on eräs teloitusmenetelmä.

Teloitettava heitetään valmiiksi kiehuvaan veteen, jossa hän kuolee tuskallisesti. Toinen tapa teloittaa tällä tavalla on panna teloitettava kylmää vettä sisältävään kattilaan ja sytyttää tuli sen alle, jolloin teloitettava kuolee hitaasti ja erittäin tuskallisesti. Tätä teloitusmenetelmää on käytetty menneinä kahtena kolmena vuosisatana laajoilla alueilla Euroopassa ja Aasiassa. Menetelmä ei ollut kuitenkaan kovin yleinen. Veden lisäksi on voitu käyttää myös viiniä, öljyä, vahaa tai jopa sulaa lyijyä.

Ugandan sotilasdiktaattori Idi Aminin on väitetty teloittaneen poliittisia vastustajiaan tähän tapaan.

2000-luvulla Uzbekistanin salaisen poliisin on väitetty tappaneen valtionpetoksesta syytettyjä vankeja keittämällä.

## Lähteet
Seivästäminen

**Seivästäminen** on kidutus- ja teloitusmenetelmä, jossa ihmisen vartalo lävistetään seipäällä tai paalulla, yleensä pitkittäissuunnassa. Uhri jätetään riippumaan seipääseen, minkä tarkoituksena on aiheuttaa hidas ja tuskallinen kuolema. Menetelmä kehitettiin nykyisen Lähi-idän alueella tuhansia vuosia sitten.

Seivästämisestä on olemassa useita eri muunnoksia. Käytettävä seiväs saattoi olla terävä, mutta usein käytettiin tylppää seivästä, joka ei vahingoittanut elintärkeitä elimiä ja pitkitti näin seivästetyn kärsimystä jopa 3–5 päivään. Seiväs saatettiin työntää läpi uhrin vatsasta, kyljestä, suusta, emättimestä tai peräaukosta. Seiväs läpäisi usein uhrin rintakehän, jolloin seipään kärki tuettiin teloitettavan leukaan, jotta hän ei valuisi seivästä pitkin alas. Seivästämistä edelsi usein julkinen kiduttaminen, raiskaus tai muunlainen pahoinpitely ja nöyryytys.

Seivästämistä käytettiin Afrikan zulujen keskuudessa rangaistuksena pelkuruudesta ja Puolassa valtiopetoksesta. Valakian voivodi Vlad III ”Seivästäjä” ja Venäjän tsaari Iivana Julma käyttivät molemmat seivästämistä tehokkaasti hyväkseen surmatessaan sotavankeja ja poliittisia vihollisiaan. Keisari Pietari Suuri seivästytti monia petoksesta syytetyn poikansa ystäviä. Seivästäminen tunnettiin myös muun muassa Rooman valtkakunnassa eräänä teloituskeinona.

## Lähteet
* 

### Viitteet
Golf Halt

**Golf Halt** on Fairbourne & Barmouth Steam Railwayn omistaman kapearaiteisen rautatien varrella sijaitseva rautatieasema Gwyneddissä, Walesin pohjoisosassa. Vuoteen 2007 asti aseman nimi oli **Gorsafawddacha'idraigodanheddogleddollônpenrhynareurdraethceredigion** (). Pitkällä nimellä rautatieyhtiö tavoitteli pääsyä Guinnessin ennätysten kirjaan sekä Yhdistyneen kuningaskunnan pisimmän paikannimen asemaa, joka oli Walesissa sijaitsevan Llanfairpwllgwyngyllgogerychwyrndrobwllllantysiliogogogochin kylän hallussa. Ennätysten kirjaan se pääsi maailman pisimpänä rautatieaseman nimenä, mutta se ei ole saavuttanut juurikaan suosiota pisimpänä paikannimenä. 

Vanha, pidempi nimi on kymriä ja sen merkitys on "Mawddachin asema ja sen lohikäärmeen hammas Pohjois-Penhrynin tien varrella Cardiganinlahden kultaisella rannalla". Nykyisen nimensä asema on saanut lähellä sijaitsevan 9-reikäisen golfkentän mukaan.

## Aiheesta muualla
* Fairbourne & Barmouth Steam Railway
Optimistijolla

**Optimistijolla** on yhdelle purjehtijalle suunniteltu purjejolla. Optimistijolla, "optari", on juniorikevytvene, jolla voi purjehtia noin 7-8 -vuotiaasta aina 15-vuotiaaksi saakka tai kunnes purjehtija alkaa saavuttaa noin 60 kilon painon. Optimisti on oivallinen alkeisharjoitusvene, jota jo nuorimmatkin purjehtijat pystyvät käsittelemään. Se tarjoaa purjehduksellisesti haasteita niin veneenkäsittelyn kuin kilpailutaktiikankin kannalta myös kasvavalle purjehtijalle ja siten pohjan myöhemmälle purjehdusuralle. Moni menestynyt kilpapurjehtija on aloittanut uransa optimistissa. 

Optimistijolla on yksityyppiluokka, jossa eri purjehtijoiden veneet ovat oleellisilta osiltaan samanlaiset. Kilpailujollat ovat one design-lujitemuovijollia ja tarkasti mittasääntöön valmistettuja puu/epoksijollia, mutta harjoitusveneiksi käyvät myös vanhat lujitemuovi- ja vanerijollat. 

Kymmenet eri valmistajat maailmassa valmistavat vuosittain noin 4000 optimistijollaa. Vuonna 2005 Suomen Purjehtijaliiton rekisterissä optimistijollia oli 350.

## Kilpaileminen
Optimistijollalla saa kilpailla 15 ikävuoteen saakka. Suomessa järjestetään optimistijollakilpailuita runsaasti. Optimistijolla ei ole olympialuokka, mutta MM-, EM- ja PM- kilpailuita järjestetään.

## Mittakirja
Optimistijolla on mitattava ja sillä on oltava voimassa oleva mittakirja, jotta sillä voidaan kilpailla. Ellei uusi jolla täytä mittasääntöä, on myyjän velvollisuus korjata vene tai toimittaa tilalle uusi. Kaikkiin avoimiin kilpailuihin osallistuvien veneiden ja purjeiden tulee olla voimassa olevien luokkasääntöjen mukaisia ja mitattuja. Mittakirjan tulee olla aina mukana näissä kilpailuissa. Kaikissa purjeissa tulee olla IODA:n purjenappi, joita purjeneulojat voivat tilata liiton sihteeriltä. Mittauksia suorittavien henkilöiden yhteystiedot löytyvät Optariliiton  verkkosivuilta tai niitä voi tiedustella Suomen Purjehtijaliitosta 

## Lähteet

## Aiheesta muualla

*Suomen Optimistijollaliitto
*Turun Pursiseura 
*Ylen Elävä arkisto: Optimistijollaillen 1970-luvulla
Matti Haudanmaa

**Matti Haudanmaa** (5. syyskuuta 1858 Kortesjärvi – 7. tammikuuta 1936 Kortesjärvi) oli suomalainen kansanpelimanni, joka säveltämällään *Mutkankiverä*-polskalla voitti vuonna 1912 Vaasassa pelimannien Suomen mestaruuden.

Haudanmaan vanhemmat olivat torppari Jaakko Juhonpoika Annola ja Kaisa Matintytär Tyynismaa. Perhe otti käyttöön Haudanmaa-sukunimen muutettuaan 1860-luvun puolivälissä sen nimiseen torppaan Kortesjärven Palojärven rannalle. Vähävaraisen torpan pojalle hankittiin viulu 10-vuotiaana. Noin 15-vuotiaana Haudanmaa alkoi kulkea Juho Kustaa Hepokankaan mukana soittomatkoilla ja oppi tältä erityisesti polkka- ja polska-sävelmiä. Muita opettajia Haudanmaalle oli evijärveläinen Jaakko Hautala, alahärmäläinen Adolf Kustaanpoika Stolt, kuortanelainen Juho Seijari ja lapualainen Heikki Rintala. Haudanmaa soitti paljon häissä. Pelimannikilpailut hän voitti ensimmäisen kerran Alavudella 1907, mikä sai osaltaan Heikki Klemetin kiinnostumaan hänestä. Toivo Kuula tallensi Haudanmaalta yhteensä 30 sävelmää ja käytti niitä myöhemmin hyväksi teoksissaan. Myös pelimanni Antti Sauna-ahon nuottikirjassa vuodelta 1920 on Haudanmaan säveliä. Niitä keräsivät häneltä myös kokkolalainen opettaja Ernst Järvi ja kansanmusiikin tutkija A. O. Väisänen.

*Kulkurista kuninkaaksi* -nuottikirja sisältää 120:n Haudanmaan säveltämän kappaleen nuotit sekä Haudanmaan elämäkerran. Kirjan ovat toimittaneet Anneli Asplund, Juha Kangas sekä Vesa Tapio Valo. Haudanmaan viulunsoittoa on mukana *Järviseudun viulumestarit* -levyllä, johon on koottu 1930–1950-luvun arkistoäänitteitä. Kokoelman julkaisi Kansanmusiikki-instituutti vuonna 1997. 

## Lähteet
Janjaweed

**Janjaweed** () tarkoittaa Sudanissa toimivia arabien, pääasiassa baggara-paimentolaiskansan ihmisistä koostuvia aseellisia joukkoja. Tarkkaa määritelmää siitä, ketkä kuuluvat janjaweediin, ei ole. Vuodesta 2003 janjaweed-joukot ovat olleet eräs Darfurin konfliktin merkittävimmistä toimijoista. Sudanin hallitus tukee janjaweedien toimintaa, samoin EU niin sanotun Khartoumin prosessin kautta. Janjaweedit ovat raiskanneet laajamittaisesti alueen naisia ja täten saaneet väestössä aikaan sekasortoa ja hajaannusta.

## Lähteet

## Aiheesta muualla
* Washington Post: 5 Truths About Darfur
Kortesjärven kirkko

**Kortesjärven kirkko** on Jacob Rijfin suunnittelema kirkko Kauhavan Kortesjärvellä. Se on rakennettu vuoden 1792 tienoilla ja vihitty käyttöön vuonna 1794. Muodoltaan kirkko on tasavartinen sisäviisteinen ristikirkko. Sen ristikeskuksesta matalalta jalustalta kohoaa monikulmainen torni, joka on saanut nykyisen muotonsa 1800-luvun jälkipuolella. Vanha hautausmaa ympäröi kirkkoa. Erillinen puurakenteinen kellotapuli on peräisin vuodelta 1856. Kirkkomaisemaan liittyy vuonna 1846 hirsistä rakennettu lainajyvämakasiini, joka on nykyään museokäytössä.

## Kuvia

Tiedosto:Kortesjärvi Church 2017.jpg
Tiedosto:Heinrich organ, Kortesjärvi 1980.jpg|Urut ja urkuparvi
Tiedosto:Kortesjärvi poor man statue.jpg|Kortesjärven kirkon vaivaisukko, kellotapulin seinässä
Tiedosto:Kortesjärvi sankarimuistomerkki.JPG|Kortesjärven kirkon sankarihautausmaan muistomerkki kesällä 2017
Tiedosto:Kortesjärvi Jääkärien muistomerkki.JPG|Kauko Räsäsen Jääkärimuistomerkki vuodelta 1958 Kortesjärven kirkon kirkkopihalla.
Tiedosto:Kortesjärvi 1918 muistomerkki 1.jpg|Kortesjärven kirkon Vapaussodan muistomerkki kesällä 2017


## Lähteet
* Tietopaketti Museoviraston kotisivuilla

## Aiheesta muualla
*
* Kortesjärven kirkko Kauhavan seurakunnan sivuilla
Albert Calmette

**Léon Charles Albert Calmette** (12. heinäkuuta 1863 Nizza – 29. lokakuuta 1933 Pariisi) oli ranskalainen lääketieteilijä ja bakteerien tutkija, joka työskenteli Pasteur-instituutissa. Hän keksi tuberkuloosirokotteen, joka sisältää eläviä nautatuberkuloosibakteereita. Hän kehitti myös vastamyrkyn käärmeenpuremille.

Calmette syntyi Nizzassa. Hän halusi laivaston lääkäriksi ja opiskeli Brestissä laivaston lääkintäkurssilla. Hän palveli Ranskan laivastoa Hongkongissa, missä tutki malariaa ja teki siitä väitöskirjansa vuonna 1886. Sieltä Calmette siirtyi Länsi-Afrikkaan, missä hän tutki malarian lisäksi unitautia ja aliravitsemuksen aiheuttamaa pellagraa.

Ranskaan palattuaan Calmette tutustui Louis Pasteuriin ja meni töihin tämän nimeä kantavaan instituuttiin. Calmette sai perustaa instituutin haaraosaston Saigoniin. Siellä hän tutki käärmeiden ja mehiläisten myrkkyjä ja vasta-aineita sekä alkuasukkaiden käyttämiä nuolimyrkkyjä kuten curarea. Hän organisoi isorokko- ja raivotautirokotteiden tuotannon ja tutki koleraa, oopiumia ja riisiä.

Calmetten merkittävin tieteellinen työ keskittyi tuberkuloosin tutkimukseen. Calmette-rokotteen antaminen vastasyntyneille alkoi Pariisissa 1921. Nykyisin tuberkuloosi on niin harvinainen, että Calmette-rokotteen haittoja pidetään länsimaissa riskiryhmiä lukuun ottamatta suurempina kuin sen hyötyjä.

Calmette valittiin Ranskan tiedeakatemiaan vuonna 1927.

## Lähteet

## Aiheesta muualla
Hal Ashby

**Hal Ashby** (2. syyskuuta 1929 Ogden, Utah – 27. joulukuuta 1988 Malibu, Kalifornia) oli yhdysvaltalainen elokuvaohjaaja ja -leikkaaja. Hän sai parhaan leikkauksen Oscar-palkinnon vuonna 1967 Norman Jewisonin ohjaamasta elokuvasta *[[Yön kuumuudessa]]*.

Ashby kasvoi Utahissa mormoniperheessä ja eli ankaran lapsuuden ja nuoruuden. Hänen vanhempansa erosivat, ja isä teki itsemurhan. Ashby ehti jo alle kaksikymppisenä mennä naimisiin ja erota. Aikuistuttuaan Ashby muutti Kaliforniaan ja hakeutui elokuvaleikkaajan apulaiseksi. Ohjaaja Norman Jewisonin rohkaisemana Ashby alkoi ohjata omia elokuviaan vuonna 1970.

Hal Ashbyn ohjaustöitä ovat *[[Harold ja Maude]]* (1971), *[[Saattokeikka]]* (1973), *[[Katkera paluu]]* (1978) sekä Peter Sellersin viimeinen suuri roolityö *[[Tervetuloa, Mr. Chance!]]* (1979), josta Ashby sai Golden Globe -ehdokkuuden ja Sellers Oscar-ehdokkuuden.

Itsepäinen Ashby joutui 1980-luvulla yhä suurempiin vaikeuksiin tuotantoyhtiöiden kanssa. Hän kuoli haimasyöpään joulukuussa 1988.

Ashbyn elämästä kertoo Amy Scottin dokumenttielokuva *Hal Ashby, Hollywoodin kapinallinen* (*Hal)* USA, 2018.

## Filmografiaa
*1967: Yön kuumuudessa (*In the Heat of the Night,* leikkaus)
*1970: Vuokraisäntä (*The Landlord*, ohjaus)
*1971: Harold ja Maude (*Harold and Maude*, ohjaus)
*1973: Saattokeikka (*The Last Detail*, ohjaus)
*1975: Shampoo (*Shampoo*, ohjaus)
*1976: Tämä maa on minun (*Bound for Glory*, ohjaus)
*1978: Katkera paluu (*Coming Home*, ohjaus)
*1979: Tervetuloa, Mr. Chance! (*Being There*, ohjaus)
*1982: Puhalla rahat ja juokse (*Lookin' to Get Out*, ohjaus)
*1982: The Rolling Stones (*Let's Spend the Night Together*, ohjaus)
*1985: Päätöksen hetki (*The Slugger’s Wife*, ohjaus)
*1986: 8 miljoonaa tapaa kuolla (*8 Million Ways to Die*, ohjaus)

## Lähteet

## Aiheesta muualla
*
Mynthon

**Mynthon** on Cloettan omistama pastillimerkki. Sitä on valmistettu 1970-luvulta lähtien.

Mynthon kuuluu Suomen myydyimpien pastillien joukkoon. Pastillia käytetään erityisesti helpottamaan kurkkukipua.

## Historia
Mynthon on lanseerattu 1970-luvulla, jolloin sitä valmisti oululainen Merijal. Merijal fuusioitiin Leafiin vuonna 1992.

Leaf valmisti pastilleja Turussa, myöhemmin myös Venäjällä Pietarissa. Nykyään valmistuspaikka on Slovakia.

Venäjällä ja Baltian maissa ei myyty juuri pastilleja 1990-luvun alussa ja Mynthon pääsi tavallaan tyhjille markkinoille. Mynthon oli Baltiassa markkinajohtaja, esimerkiksi lokakuussa 2002 Venäjälle ja Baltiaan vietiin yli viisi miljoonaa Mynthon-pakkausta. 2000-vuosikymmenen alussa Venäjä oli Leafin tärkein yksittäinen vientimaa ja Mynthon-pastillit olivat sen tärkein vientituote. Vuonna 2003 Mynthon oli toiseksi suosituin pastilli Venäjällä.  

Vuonna 2008 Mynthon oli Suomen ostetuin pastillimerkki. Toisena oli myös Leafin myymä tuote, Sisu. Leafin osuus Suomen pastillimarkkinoista oli tuolloin 70 prosenttia.

Vuonna 2010 Mynthonin osuus kotimaan pastillimarkkinoista oli noin 30 prosenttia.

## Maut
Mynthoneita myydään eri makuisina, kuten eukalyptuksen, mentholin, kolan, hedelmien ja marjojen makuisina sokeroituina ja sokeroimattomina pastilleina. 

Vuonna 2024 myynnissä oli seuraavat Mynthon-tuoteperheet:
*Mynthon Original (maut: Appelsiini-Inkivääri +C sokeriton, Eucalyptus +B-vitamiini & Kalsium, Eucalyptus sokeriton, Extra Väkevä, Extra Väkevä sokeriton, Mustaherukka +C sokeriton, Omena +C sokeriton, Salmiakki-Lakritsi sokeriton, Sitruuna-Hunaja, Sitruuna-Hunaja +C ja Viileä Minttu sokeriton) 
*Mynthon ZipMint (maut: 2-layer Vadelma, Eucamint, Menthol ja Salmiakki)
*Mynthon-purukumit (maut: Aqua Menthol ja Cool Mint)

### Poistuneita tuotteita

Vuonna 2012 Mynthon-pastilleja oli kolmea eri versiota: Original, Kaira ja Spring. 

Vuonna 2017 myytiin kolan makuisia Mynthoneita.

## Markkinointi
Vuonna 2010 Mynthonin markkinointiviestintä siirtyi Dynamolta Skandaalille.

Helmikuussa 2015 julkaistiin Mynthon-mainosvideo, jossa missi Sara Chafak ehdotteli hississä miehille pusuja piilokamerassa. Mainos sai kielteistä palautetta, videon idea kyseenalaistettiin. Kaksi päivää julkaisun jälkeen Mynthonin Facebook-sivulla kerrottiin, että videon käyttö mainonnassa lopetetaan: "Huumori on taitolaji ja epäonnistuimme välittämään tarkoittamamme viestin".

Toukokuussa 2016 Teflon Brothers -yhtye julkaisi videon, jolla se ilmoitti vaihtavansa nimekseen Mynthon Brothers. Videolla viitattiin Pyhimyksen tapaan haalia itselleen varsin erilaisia projekteja: "Nää on taas näit Pyhin juttui, en mä tiedä, mist se oikein tulee", Heikki Kuula kommentoi. Pyhimys perusteli nimenvaihtoa sillä, että myös rap-artisti Snoop Dogg oli vaihtanut nimensä Snoop Lioniksi ja muusikko Brunosta taas tuli Bruno Mars, ja kummassakin oli "selkeästi takana yhteistyö suklaapatukkabrändien kanssa". Yhteistyöhön kuului muun muassa "Lähiöunelmii"-singlen musiikkivideo.

## Lähteet

## Aiheesta muualla
* Mynthon Facebookissa
*Mynthon Instagramissa
*Mynthonin YouTube-kanava
*Lähiöunelmii-video
Suomen Jääkärimuseo

**Suomen jääkärimuseo** on jääkäriliikkeestä kertova sotahistoriallinen erikoismuseo Kauhavan Kortesjärvellä Etelä-Pohjanmaalla. Aikoinaan itsenäisestä Kortesjärven kunnasta lähti väkilukuun nähden eniten miehiä Saksaan hankkimaan sotilaskoulutusta. Museon toimintaa tukee Suomen Jääkärimuseon ystävät ry.

## Näyttelyt

Museon pysyvä perusnäyttely sekä vaihtuvat näyttelyt kertovat jääkäriliikkeen taustan, synnyn ja toiminnan lisäksi jääkäreiden koulutuksesta sekä myöhemmästä merkityksestä Suomen sodissa ja puolustusvoimien kehittämisessä. Suomen jääkärimuseon kokoelmiin kuuluu runsas valikoima alkuperäisesineistöä, kuten aseita, kunniamerkkejä, sotilaspukuja ja muuta pienesineistöä. 

Suomen jääkärimuseon yhteydessä toimii museokahvila sekä museokauppa, jossa myydään kirjallisuutta, museoon liittyviä tuotteita, paikallisia käsityötuotteita sekä muita matkamuistoja. Museon tilat ovat esteettömät.

Suomen jääkärimuseo on vuodesta 1998 järjestänyt vuosittain jääkäriseminaarin, jonka yhteydessä on tarkasteltu jääkäriliikkeen historiaa eri näkökulmista. Talvella 2016–2017 museo oli suljettuna remontin vuoksi, jonka yhteydessä myös perusnäyttely uusittiin.

Samassa rakennuksessa toimii Kortesjärvi-Seura ry:n ylläpitämä pieni luontomuseo, jossa on muun muassa runsas kokoelma täytettyjä eläimiä ja lintujen munia.

## Lähteet

## Aiheesta muualla
* Suomen Jääkärimuseon kotisivut
* Suomen Jääkärimuseo Visit Kauhava -sivustolla 
* Suomen Jääkärimuseo Etelä-Pohjanmaan sotamuistomerkit -sivustolla
Arlberg

**Arlberg** on vuorijono Alpeilla, Itävallan Tirolin ja Vorarlbergin välissä. Sen rinteillä on tunnettuja laskettelukeskuksia, muun muassa St. Anton, Lech, Zürs, Stuben ja St. Christoph. Vaikka Arlberg kuulostaa vuoren nimeltä (saksan sana berg tarkoittaa vuorta), minkään yksittäisen huipun nimi ei ole Arlberg. Tämän vuorijonon nimi tulee "Bergföhren"-puista, eli vuorimännyistä, joita tirolilaiset sanovat "Arl"-puiksi. Niitä kasvaa tämän seudun vuorten rinteillä. Korkein huippu on Valluga, 2811 metriä merenpinnan yläpuolella. 

Arlbergin alitse kulkee rautatie- ja maantietunneli.

## Lähteet

## Aiheesta muualla
Agfa

**Agfa-Gevaert N.V. (Agfa)**, myös **AGFA**, on belgialais-saksalainen monikansallinen kemian alan yritys, joka tuottaa analogiseen valokuvaukseen liittyviä materiaaleja sekä lääketeollisuuden ja graafisen teollisuuden aineita ja laitteita.
Se on perustettu 1867, ja työllistää 14 000 henkeä. Agfan päämaja sijaitsee Mortselissa, Belgiassa.

Toisen maailmansodan aikana Agfa oli osa suurimpien saksalaisten kemianteollisuusyritysten konglomeraattia IG Farbenia.

Agfa oli tunnettu kameroistaan, diaprojektoreistaan, suurennuskoneistaan ja valokuvausmateriaaleistaan, kuten mustavalko- ja värifilmeistään sekä vedostuspapereista ja -kemikaaleista. Gevaertin erikoisala oli röntgenkuvaus. Yhtiöt fuusioituivat 1964. Agfa-Gevaert listautui pörssiin 1999. Vuonna 2004 Agfa-Gevaert luopui valokuvausbisneksestä ja on nyt puhtaasti tuotantohyödykkeitä valmistava yhtiö, joka myy tuotteitaan vain yritys- ja ammattikäyttöön. 

**Agfa Graphics** -yksikkö tuottaa sivunvalmistus- ja muita prepress-tuotteita kirjapainoille sekä suuria mustesuihkutulostimia ammattikäyttöön. **Agfa Healthcare** valmistaa materiaaleja ja laitteita radiologiseen kuvantamiseen ja muuhun lääketieteellisen tiedon hankintaan ja käsittelyyn. **Agfa Specialty Products** -yksikön tuotteita ovat mm. elokuvafilmit, ilmakuvaustuotteet, mikrofilmit ja muut erikoisalojen kuvausmateriaalit.

## Lähteet

## Aiheesta muualla
Treble Charger

**Treble Charger** on kanadalainen rockyhtye johon kuuluu Greig Nori (laulu), Rosie Martin (basso) ja Trevor MacGregor (rummut). Kitaristi Bill Priddle, yhtyeen perustaja, erosi yhtyeestä 2003. Yhtye aloitti melodisella indie rockilla, mutta heistä on kehittynyt enemmän pop-punkyhtye. Vuoden 2006 loppupuolella yhtyeen laulaja Greig Nori kertoi bändin lopettamispäätöksestä yhtyeen MySpacessa.

## Diskografia
**[[nc17]]* (1994)
**[[self=title]]* (1995)
**[[Maybe It's Me]]* (1997)
**[[Wide Awake Bored]]* (2000)
**[[Detox (vuoden 2002 albumi)|Detox]]* (2002)
Tukholman sopimus

**Tukholman sopimus** on Tukholmassa vuonna 2001 solmittu maailmanlaajuinen pysyvien orgaanisten yhdisteiden (Persistent Organic Pollutant, POP) käyttöä ja päästöjä rajoittava yleissopimus.

Sopimus astui voimaan vuonna 2004, ja sen on ratifioinut 186 maata..

Pysyviä orgaanisia yhdisteitä rajoittava Tukholman yleissopimus velvoittaa osapuolia esittämään suunnitelman sopimusvelvoitteiden täyttämisestä. Suomen viimeisin täytäntöönpanosuunnitelma on vuodelta 2012, ja se on julkaistu ympäristöhallinnon www-sivuilla.

Sopimuksella kielletään tai rajoitetaan nyt seuraavien käytettävien tai epäpuhtautena syntyvien kemikaalien tuotantoa, käyttöä ja päästöjä:
*Aldriini
*Dieldriini
*Alfa-heksakloorisykloheksaani eli alfa-HCH
*Beeta-heksakloorisykloheksaani eli beeta-HCH
*Dekabromidifenyylieetteri eli deka-BDE
*Diklooridifenyylitrikloorietaani eli DDT
*Dioksiinit
*Furaanit
*Endosulfaani
*Endriini
*Heksabromibifenyyli eli HBB
*Heksabromisyklododekaani eli HBCD
*Heksaklooribentseeni eli HCB
*Heksaklooributadieeni eli HCBD
*Heptakloori
*Kaupallinen oktabromidifenyylieetteri eli okta-BDE
*Kaupallinen pentabromidifenyylieetteri eli penta-BDE
*Klordaani
*Klordekoni
*Lindaani
*Lyhytketjuiset klooriparafiinit eli SCCP
*Mireksi
*PCB-yhdisteet eli Polyklooratut bifenyylit
*Pentaklooribentseeni eli PeCB
*Pentakloorifenoli eli PCP
*PFOS eli perfluorioktaanisulfonaattihappo ja sen johdannaiset
*Polyklooratut naftaleenit eli PCN
*Toksafeeni

## Lähteet

## Aiheesta muualla
* Stockholm Convention 
* International POPs Elimination Network (kansalaisjärjestö) 
* United Nations Industrial Development Organization (UNIDO): What are Persistent Organic Pollutants (POPs)? 
* The 9 new POPs under the Stockholm Convention
Porter Goss

**Porter Johnston Goss** (s. 26. marraskuuta 1938, Waterbury, Connecticut) on yhdysvaltalainen poliitikko ja entinen CIA:n johtaja. 

Kylmän sodan aikana Porter Goss toimi CIA:n tehtävissä aluksi latinalaisessa Amerikassa ja myöhemmin Euroopassa. Vuosina 1989–2004 hän toimi republikaanipuolueen kongressimiehenä edustajainhuoneessa. Tultuaan valituksi CIA:n johtoon, hän joutui jättämään paikkansa edustajainhuoneessa.

5. toukokuuta 2006 presidentti George W. Bush ilmoitti yllättäen Gossin eroavan tehtävästään. 8. toukokuuta Bush nimitti Gossin seuraajaksi Kansallisen tiedustelun johtajan (*Director of National Intelligence*) varamiehen Michael Haydenin.

## Lähteet

## Aiheesta muualla
Jean Eyeghe Ndong

**Jean Eyeghe Ndong** (s. 12. helmikuuta 1946) on gabonilainen poliitikko, joka oli maansa pääministeri 2006-2009. Hänet valittiin virkaan 20. tammikuuta 2006 Jean-François Ntoutoume Emanen seuraajaksi. 

Ndong edusti Gabonin demokraattista puoluetta (PDG).

## Lähteet
Hylkyleikko

**Hylkyleikko** on järeän puun rungosta katkaistu hylkypölkky, joka ei kelpaa tukiksi eikä kuitupuuksi lahoisuutensa tai muun vikaisuutensa vuoksi. Hylkyleikko voidaan käyttää metsäenergiapuuna (polttopuuna) vaikkapa hakettamalla se muun hakkuutähteen joukkoon tai se voidaan jättää paikalleen lahoamaan metsäluonnon lahopuuta tarvitsevan eliöstön ravinnoksi.

*Tyvileikko* eli *tyveys* on puunrungon juuripäästä katkaistu, *tyvetty*, puuainekseltaan viallinen pölkky. Yleinen viallisuus puun tyvessä on maannousemasienen aiheuttama laho.

*Välileikko* on puunrungon keskiosasta mutkien tai oksien vuoksi poiskatkaistu pölkky.

Arkikielessä tyvileikkoa nimitetään myös *lumpiksi* ruotsin tyveystä tarkoittavan lump-sanaan perustuen. Verbi *lumpata* juontuu ruotsin sanasta lumpa, tyvetä.

## Lähteet
* Lexicon forestale. Metsäsanakirja. Helsinki 1979.
* Iso tietosanakirja. Helsinki 1938. Hakusana tyveys.
Matul

**Matul** (Matuli, Matullus, Motle) on Saxo Grammatiuksen mukaan yksi saamelaisten tai suomalaisten mytologisista kuninkaista. Taustalla on islantilaisessa Landnamabokissa mainittu *Mottul finnakonungr*. Teoksessa hänet mainitaan Finnmarkin ruhtinaana, joka puolustautuu joukkoineen sitkeästi Ragnar-nimistä viikinkikuningasta vastaan.

## Jokull Suomen kronikassa

Matul mainitaan Suomen kronikassa kaksi kertaa. Ensin Matulia nimitetään virheellisesti Jokulliksi (Jokull, Jocul, Joculus), joka on yleinen miehen nimi saagoissa. Suomen kronikan mukaan Jokull pyrki edistämään rauhaa ja naapurisopua ja solmi liiton Bjarmian asukkaiden kanssa. Toisen kerran Matul mainitaan Motle -nimisenä.

## Motle Suomen kronikassa

Motlen sanotaan valitun kuninkaaksi Tengilin jälkeen. Motle tuli kuuluisaksi viisaudestaan, josta Norjan kuningas Ottar mieltyi niin, että lähetti tyttärensä Gunilin Suomeen ja pyysi, että Motle opettaisi niissä taidoissa, joissa hän oli maankuulu. Motle ei torjunut pyyntöä vaan opetti häntä kolmen vuoden ajan. Palatessaan Norjaan Gunil oli erittäin viisaan naisen maineessa. Motle keskittyi hänelle opettamiensa taitojen kehittämiseen ja säilytti rauhanomaiset suhteet naapureihin.

## Lähteet
*
Dead Letter Office

**Dead Letter Office** on R.E.M:n huhtikuussa 1987 ilmestynyt singlejen B-puoli- ja harvinaisuuskokoelma. Se sisältää yhtyeen alkuvuosien kappaleita, jotka eivät mahtuneet varsinaisille albumeille sekä joukon cover-kappaleita. *Dead Letter Officen* CD-versiossa on mukana vuonna 1982 julkaistu R.E.M.-EP *[[Chronic Town]]*. *Dead Letter Office* on ainoa äänite, jolla tämä yhtyeen debyytti-EP on saatavilla CD-muodossa.

Ilmestyessään *Dead Letter Office* saavutti sijan 52 Yhdysvaltain ja sijan 60 Ison-Britannian albumilistalla.

## Kappaleet

Ellei erikseen ole mainittu, kappaleen tekijät ovat Bill Berry, Peter Buck, Mike Mills ja Michael Stipe.

# "Crazy" (Bewley/Briscoe/Crowe/Lachowski) – 3:03
# "There She Goes Again" (Lou Reed) – 2:50
# "Burning Down"  – 4:12
# "Voice of Harold"  – 4:24
# "Burning Hell" – 3:49
# "White Tornado" – 1:55
# "Toys in the Attic" (Steven Tyler/Joe Perry) – 2:28
# "Windout" (J. Ayers/Bill Berry/Peter Buck/Mike Mills/Michael Stipe) – 1:58
# "Ages of You" – 3:42
# "Pale Blue Eyes" (Lou Reed) – 2:53
# "Rotary Ten" – 2:00
# "Bandwagon" (Bill Berry/Peter Buck/Mike Mills/L. Stipe/Michael Stipe) – 2:16
# "Femme Fatale" (Lou Reed) – 2:49
# "Walter’s Theme" – 1:32
# "King of the Road" (Roger Miller) – 3:13
# "Wolves, Lower" – 4:10
# "Gardening at Night" – 3:29
# "Carnival of Sorts (Box Cars)"  – 3:54
# "1,000,000" – 3:06
# "Stumble" – 5:40

Viimeiset viisi kappaletta ovat Chronic Town EP:ltä ja vain CD-versiolla. CD-version pituus on 63 minuuttia 51 sekuntia. "Crazy" on alun perin toisen athenslaisen yhtyeen Pylonin kappale.
Kunio Lemari

**Kunio David Lemari** (s. 29. marraskuuta 1942 Jabor, Jaluit – 28. maaliskuuta 2008) oli marshallinsaarelainen poliitikko. Hänet nimitettiin vuonna 1996 Amata Kabuan kuoltua maansa väliaikaiseksi presidentiksi. Vuonna 1997 häntä seurasi Imata Kabua. Lemari oli aiemmin toiminut Marshallinsaarten liikenne- ja viestintäministerinä.
Agglomeraatti

**Agglomeraatti** (, muodostua palloiksi) on kivilaji, joka on muodostunut sedimentistä jossa paljon pommiainesta sisältäviä pyöreitä vulkaanisia yli 64 millimetriä olevia fragmentteja. Sitä syntyy kun sitkeä hapan laava estää sisällään olevia kaasuja purkautumasta. Sen seurauksena se purkautuu räjähtämällä ja voi lentää vulkaanisina pommeina ja heitteinä kasautuen purkausaukon ympärille. Vulkaaniset pommit ovat suurempia kuin 64 millimetriä.

Kulmikasta pyroklatista sedimenttiä sanotaan pyroklastiseksi breksiaksi.

## Lähteet
* 

### Viitteet

## Aiheesta muualla
*
Lords of Depravity Part I

**Lords of Depravity Part I** on saksalaisen thrash metal -yhtye Sodomin tupla-DVD. Ensimmäinen DVD sisältää 180 minuutin dokumentin yhtyeen historiasta vuodesta 1982 vuoteen 1995. Dokumentissa on ennennäkemätöntä kuvamateriaalia esimerkiksi backstagelta, todella paljon harvinaisia kuvia sekä haastatteluja kaikilta yhtyeen jäseniltä sekä muilta yhtyeeseen liittyviltä henkilöiltä. Toinen DVD keskittyy yhtyeen live-materiaaliin sekä promovideoihin.

## 2. levyn kappalelista

# Among the Weirdcong
# The Vice of Killing
# Outbreak of Evil
# Masquerade In Blood
# The Saw Is the Law
# Remember the Fallen
# Die Stumme Ursel
# M-16
# Napalm in the Morning
# Nuclear Winter
# Tombstone
# Sodomized
# Eat Me!
# Code Red
# Aber Bitte Mit Sahne
# Der Wachtturm
# Agent Orange
# Sodomy And Lust
# Witching Metal
# Ausgebombt
# Ace of Spades
# Stalinhagel
Nc17

**nc17** on Treble Chargerin ensimmäinen albumi. Sonic Unyon Records julkaisi sen vuonna 1994 ja uudelleen vuonna 1997. Lisäksi kappale "Red" on julkaistu myös Maybe It's Me -albumilla.

## Kappaleet
#
#
#
#
#
#
#
#
#
#
#
Agglomerointi

**Agglomerointi** (, muodostua palloiksi) eli **rakeistaminen** on useiden teollisuudenalojen käyttämä toimenpide, jossa materiaalia muovataan tasakokoisiksi rakeiksi, kokkareiksi tai palleroiksi. Kaivostoiminnassa malmi murskataan rakeiksi, minkä jälkeen murske agglomeroidaan, jolloin hieno malmipöly kiinnittyy suurempiin malmirakeisiin. Malmin agglomerointi voidaan tehdä sintraamalla, pelletöimällä tai briketoimalla. Pelletöinnissä tuotetaan 6–13 mm kokoisia kuulia pyörittämällä rikasteesta ja lisäaineista. Sintrauksessa pelletit kuumennetaan  noin 1 300 °C:n lämpötilaan, jolloin osa metallista sulaa ja sitoo hiukkaset toisiinsa. Briketöinnissä metallista leivotaan sementin kanssa noin 15 cm leveitä kakkuja.

Samantapaisia prosesseja hyödynnetään muun muassa lääkkeiden ja elintarvikkeiden valmistamisessa, kuten myös muovin raaka-aineiden granuloinnissa.

## Katso myös
*Jauhemetallurgia

## Lähteet

## Aiheesta muualla
* Oulun yliopiston luento agglomeroinnista metallurgiassa (PDF)
Amnesia

**Amnesia** on yleiskäsite, joka tarkoittaa muistin häiriöitä. Se voi johtua joko toiminnallisista tai elimellisistä syistä. Elimellisiä syitä ovat aivojen vaurioituminen onnettomuuden tai sairauden takia tai tiettyjen lääkkeiden käyttö. Toiminnalliset syyt ovat psyykkisiä. Esimerkiksi vakavaan onnettomuuteen tai rikoksen uhriksi joutunut voi menettää torjuntareaktiona muistikuvat tapahtumista. Tällainen muistinmenetys menee usein ohi muutamassa vuorokaudessa, jollei ole tapahtunut vakavampaa traumatisoitumista eli persoonallisuuden rakenteellista dissosiaatiota. 

## Lähteet

## Kirjallisuutta
* 

## Aiheesta muualla
* Psykologinen amnesia vs. dissosiatiivinen amnesia vs. true amnesia
Pussirotat

**Pussirotat** eli **opossumit** (lahko Didelphimorphia ja sen ainoa heimo Didelphidae) ovat Amerikassa eläviä pussieläimiä.

Pussirottia on noin 90 lajia. Pussirottien lähimpiä sukulaisia ovat pussipäästäiset.

Pussirotat ovat pieniä tai keskikokoisia pussieläimiä. Suurin laji on virginianopossumi, joka voi kasvaa vartalo ja häntä yhteenlaskettuna metrin mittaiseksi ja painaa 5,5 kilogrammaa. Vastaavasti pienimmät lajit ovat häntineen vain noin 10&nbsp;cm:n mittaisia. Useimmilla lahkon eläimistä on pitkä nokkamainen kuono ja kapea pääkoppa. Pussirotilla on tarttumahäntä, mutta tämän voima ei riitä kannattamaan aikuisen yksilön painoa, joten vain poikaset saattavat roikkua häntänsä varassa.

Pussirotat ovat kaikkiruokaisia. Niiden erikoistumaton biologia, joustava ruokavalio ja lisääntymisstrategia ovat tehneet niistä menestyneitä uusille alueille levittäytyjiä ja hyviä selviytymään vaikeista ajoista. Virginianopossumeja tavattiin alun perin Yhdysvalloissa ainoastaan mantereen itäosissa. Sittemmin niitä on istutettu sekä Pohjois-Amerikan Tyynenmeren puoleiselle rannikolle ja Etelä-Kanadaan että Uuteen-Seelantiin. Lajia tavataan nykyisin niin luonnonympäristöissä kuin suurkaupungeissakin.

Pussirotat ovat vaeltelevia, ja ne pysyvät samalla alueella vain niin kauan kuin vettä ja ruokaa on helposti saatavilla.

Uhattuna pussirotat matkivat haavoittuneen tai kuolleen ulkonäköä ja hajua. Eläimet vetävät huulet sisään, paljastavat hampaansa, kuolaavat suun ympärille ja erittävät peräaukon rauhasilla pahanhajuista ainetta. Reaktio on tahdosta riippumaton. Pussirotat ovat tässä tilassa kuitenkin melko haavoittuvaisia, sillä ne voidaan vaikka kantaa pois. Monet hyväätahtovat ihmiset ovatkin epähuomiossaan tappaneet katatonisen eläimen.

Nisäkäsnimistötoimikunta on ehdottanut pussirottien lahkolle uutta suomenkielistä nimeä *amerikanpussieläimet*.

## Katso myös
* Luettelo pussieläimistä

## Lähteet

## Aiheesta muualla
* Mikko's Phylogeny Archive
Jennifer Jason Leigh

**Jennifer Jason Leigh** (s. **Jennifer Lee Morrow**, 5. helmikuuta 1962 Hollywood, Kalifornia) on yhdys­valtalainen näyttelijä, ohjaaja, käsi­kirjoittaja ja tuottaja. Leigh on esiintynyt lukuisissa elo­kuvissa ja televisio­sarjoissa. Hän ohjasi vuonna 2001 ensimmäisen pitkän elo­kuvansa *[[Pirunmoiset pirskeet]]* yhdessä Alan Cummingin kanssa. Leigh tunnetaan televisio­rooleistaan 2010-luvulla sarjoissa *[[Weeds]]* ja *[[Kosto (televisiosarja)|Kosto]]*.

## Varhainen elämä

Vuonna 1982 helikopteri­turmassa kuollut näyttelijä Vic Morrow oli Jennifer Jason Leigh’n isä.

## Ura

Leigh on saanut tunnustuksen työstään independent-elo­kuvissa Lincoln Centerin elo­kuva­yhdistykseltä vuonna 2002. American Cinematheque piti viikon pituisen retrospektiivin Leigh’n elo­kuvista Los Angelesin Egyptian Theatressa vuonna 2001. Hänet on palkittu myös Tellu­riden elo­kuva­festivaaleilla vuonna 1993. Vuonna 2015 Leigh oli ehdolla parhaan nais­sivu­osan Oscarin-, Golden Globen- ja Baftan saajaksi roolistaan Quentin Tarantinon elo­kuvassa *[[The Hateful Eight]]*.

## Yksityiselämä

Leigh oli naimisissa Noah Baumbachin kanssa (2005–2013). Heillä on poika.

## Filmografia

## Lähteet

## Aiheesta muualla
Nicéphore Soglo

**Nicéphore Dieudonné Soglo** (s. 29. marraskuuta 1934) on beniniläinen poliitikko ja maansa entinen presidentti.

Soglo opiskeli kirjallisuutta, lakia ja taloustieteitä Pariisin yliopistossa. Tämän jälkeen hän palasi Beniniin, mutta siirtyi ulkomaille Mathieu Kérékoun noustua valtaan sotilasvallankaappauksen avulla vuonna 1972. Tänä aikana Soglo toimi muun muassa Kansainvälisen valuuttarahaston ja Maailmanpankin hyväksi. Vuonna 1990 hän nousi Beninin väliaikaiseksi pääministeriksi.

Vuonna 1991 Soglo voitti Mathieu Kérékoun presidentinvaaleissa (67,73&nbsp;% äänistä) ja nousi maansa presidentiksi. Vuodesta 1994 lähtien hän on johtanut Parti de la renaissance du Bénin -puoluetta. Vuonna 1996 Soglon korvasi Beninin presidenttinä Mathieu Kérékou. Soglo osallistui myös vuoden 2001 presidentinvaaleihin, mutta hävisi Mathieu Kérékoulle saaden 27,12&nbsp;% äänistä. Soglo ei voinut osallistua enää vuoden 2006 vaaleihin, sillä Beninin presidentin on oltava valitsemishetkellä iältään alle 70-vuotias.

Vuonna 2002 Soglo valittiin Cotonoun pormestariksi.

## Lähteet
Maybe It’s Me

**Maybe It's Me** on Treble Chargerin kolmas albumi. Se julkaistiin 29. heinäkuuta 1997. Levy sisältää myös *Red* kappaleen *[[nc17]]*-albumilta.

## Kappaleet
#*Friend of Mine* - 3:46
#*How She Died* - 3:18
#*Stupid Thing to Say* - 3:09
#*Kareen* - 4:22
#*Red* - 4:41
#*Fade* - 4:06
#*Ever She Flows* - 3:54
#*Forever Knowing* - 4:13
#*Mercury Smile* - 3:37
#*Christ is on the Lawn* - 4:23
#*Scatterbrain* - 3:50
#*Takes Me Down* - 3:18
#*Left Feeling Odd* - 3:16
Agio

**Agio** () on  pankki- ja sijoitusalan termi, jota käytetään useissa merkityksissä. Yleisimmin se  tarkoittaa saman valuuttamäärän ostamisesta ja myymisestä saatua tuottoa, arvopaperin nousun tai laskun määrää, kovan ja paperirahan välistä hintaerotusta tai välityspalkkiota mm. valuutanvaihdossa. Tähän liittyy myös Agio-keinottelu, jolla tarkoitetaan valuutan tai arvopapereiden hintojen nousuun tai laskuun liittyviä keinotteluja.

## Lähteet
Kruunuasunnot

**Kruunuasunnot Oy** on suomalainen kiinteistöyhtiö, joka rakennuttaa ja vuokraa vapaarahotteisia asuntoja 19 paikkakunnalla ympäri Suomen. Toimintaan kuuluu myös asuntojen vuokrauksen ja hallinnoinnin palveluiden tuottamista. Kruunuasunnot hoitaa yhteensä noin 2300 asuntoa, joista se omistaa itse noin 1&nbsp;900. Kruunuasuntojen toimintaan kuuluu myös kokonaisten uusien talokokonaisuuksien rakennuttaminen.

## Historia

Kruunuasunnot perustettiin vuonna 1999 hallinnoimaan Suomen puolustusvoimien omistuksessa olleita vuokra-asuntoja. Vuosina 1999—2001 Kruunuasunnoille siirrettiin noin 5&nbsp;300 Puolustusvoimien asuntoa. Tämän jälkeen Kruunuasunnot on ostanut lisää kiinteistöjä sekä rakennuttanut uusia taloja muun muassa Helsinkiin, Tampereelle, Jyväskylään, Turkuun, Hämeenlinnaan, Sodankylään ja Rovaniemelle. Vanhoja kohteita on perusparannettu järjestelmällisesti ja osa on myyty tai purettu pois.

Kruunuasuntojen omistaja oli aluksi Suomen valtion kiinteistösijoitusyhtiö Kapiteeli Oyj. Kapiteeli myi vuonna 2004 tytäryhtiön koko osakekannan Solidiumille. Kaupan kokonaisarvo oli noin 115 miljoonaa euroa. Nykyisin Solidium on jaettu arvopaperiliiketoimintaa harjoittavaksi Solidiumiksi ja kiinteistöliiketoimintaa harjoittavaksi  Governia Oy:ksi, joista jälkimmäinen on Kruunuasuntojen emoyhtiö. Governia on Suomen valtion omistuksessa.

### A-Kruunu
A-Kruunu Oy perustettiin joulukuussa 2001 Kruunuasunnot Oy:n tytäryhtiöksi. Aikaisemmalta nimeltään Aravakruununa tunnettu yhtiö keskittyi pääosin Arava-omistukseen.

Suomen valtio pääomitti Kruunuasunnot Oy:n tytäryhtiönä tuolloin ollutta A-Kruunu Oy:tä vuonna 2013 osana ensimmäistä lisätalousarviota 30 miljoonalla eurolla tarkoituksena rakennuttaa kohtuuhintaisia vuokra-asuntoja omaan omistukseen Helsingin seudulla.

A-Kruunu Oy siirrettiin valtion suoraan omistukseen vuonna 2014.

## Muuta
Puolustushallinnon asuntokannan osalta yhtiön yhteistyökumppani kiinteistönhoidossa on Puolustushallinnon rakennuslaitos.

## Lähteet

## Aiheesta muualla
*www.kruunuasunnot.fi, yrityksen internet-sivusto
Teatao Teannaki

**Teatao Teannaki** (1936 Abaiang – 11. lokakuuta 2016) oli kiribatilainen poliitikko. Hänet valittiin vuonna 1991 maansa presidentiksi Kiribatin kansallisen kehityspuolueen edustajana ja hän toimi virassa 8. heinäkuuta 1991 – 24. maaliskuuta 1994, jolloin hänet pantiin viralta, kun maan parlamentti ei saanut luottamuslauselmaa. Syyskuussa 1994 hän hävisi presidentinvaaleissa Teburoro Titolle.

Teannaki valittiin Kiribatin parlamentin puhemieheksi 5. helmikuuta 2016. Hän kuoli 80-vuotiaana sydänkohtaukseen kesken väittelyn 11. lokakuuta 2016.

## Lähteet
Document

**Document** on R.E.M:n viides studioalbumi. Se julkaistiin syyskuussa 1987 muutama kuukausi kokoelmalevy *[[Dead Letter Office]]n* jälkeen. *Document* oli yhtyeen viimeinen studioalbumi I.R.S. Recordsille ja albumi, jonka myötä yhtye nousi lopullisesti merkittävien rockyhtyeiden joukkoon - joulukuussa 1987 R.E.M. oli *[[Rolling Stone]]n* kannessa otsikolla "Amerikan paras Rock and Roll -yhtye".

*Document* oli ensimmäinen Scott Littin tuottama R.E.M.-albumi. Littin ja yhtyeen yhteistyö jatkui aina *[[New Adventures in Hi-Fi]]* -levylle asti. Document oli ensimmäinen R.E.M. -levy, joka myi platinaa ja levyllä oli yhtyeen ensimmäinen suuri hitti: "The One I Love", joka nousi Yhdysvaltain singlelistan sijalle yhdeksän.

## Kappalelistaus

Kaikki kappaleet Berry, Buck, Mills ja Stipe paitsi "Strange", joka on alun perin Wiren kappale.

# "Finest Worksong" &ndash; 3:48
# "Welcome to the Occupation" &ndash; 2:46
# "Exhuming McCarthy" &ndash; 3:19
# "Disturbance at the Heron House" &ndash; 3:32
# "Strange" (Gilbert/Lewis/Newman/Gotobed) &ndash; 2:31
# "It's the End of the World as We Know It (And I Feel Fine)" &ndash; 4:05
# "The One I Love" &ndash; 3:17
# "Fireplace" &ndash; 3:22
# "Lightnin' Hopkins" &ndash; 3:20
# "King of Birds" &ndash; 4:09
# "Oddfellows Local 151" &ndash; 5:21

Lisäksi Euroopan CD-versiossa (1993) ovat seuraavat bonuskappaleet:

# "Finest Worksong" (Other mix) &ndash; 3:48
# "Last Date" &ndash; 2:16
# "The One I Love" (live) &ndash; 4:06
# "Time After Time etc." (live) &ndash; 8:22
# "Disturbance at the Heron House" (live) &ndash; 3:25
# "Finest Worksong" (Lengthy club mix) &ndash; 5:52

* Vuosikausia "It's the End of the World as We Know It (And I Feel Fine)" oli R.E.M:n keikoilla viimeisenä soitettu kappale. "Finest Worksongia" on käytetty monesti keikkojen ensimmäisenä kappaleena.
* "Lightnin' Hopkins" on bluesmuusikko Sam Hopkinsin lempinimi

## Singlet

## Lähteet
Asentaja-aliupseeri (tietojärjestelmälinja)

**Tietojärjestelmäasentaja-aliupseeri** (Lyhenne TJAS-AU) on Suomen Puolustusvoimien tietoliikenneasentajakoulutuksen saanut henkilö.

## Koulutus

Asentaja-aliupseerit koulutetaan Parolannummella, Panssariprikaatin Johtamisjärjestelmäkomppaniassa tietojärjestelmäasentajalinjalla. Asentajakoulutukseen hakeudutaan alokaskauden aikana erityistehtävähaussa, ja kurssille valitaan jokaisesta saapumiserästä noin 5-10 varusmiestä. Linjalle hyväksytyt siirtyvät alokaskauden jälkeen Panssariprikaatiin. Koulutukseen kuuluu koulutushaarajakso, AUK 1 ja AUK 2, joista kukin kestää kuusi viikkoa

Tietojärjestelmälinjan asentajaopintosuunnan aselajikoulutus sisältää muun muassa kupari- ja valokuitukaapeloinnin, lähiverkkolaitteet (joista tärkeimpinä reitittimet) ja SDH-solmun.

## Palvelus

Asentaja-aliupseerin palvelusaika on 347 vuorokautta. Mahdollisia palveluspaikkoja koulutuksen jälkeen ovat eri joukko-osastot sekä eri maakuntien johtamisjärjestelmäkeskukset. Jokaiselta kurssilta jää 1 TJAS-AU:ta toimimaan seuraavalle erälle linjan apukouluttajana. TJAS-AU:iden palvelus koostuu pääsääntöisesti kiinteiden tietoliikenneyhteyksien rakentamisesta sekä ylläpidosta.

## Aiheesta muualla

* Tietojärjestelmäasentaja-aliupseeri, INTTI.FI
Flavia Bujor

**Flavia Bujor** (s. 8. elokuuta 1988) on ranskalainen kirjailija. Hän syntyi Romaniassa vanhempiensa ainoana lapsena. Perhe muutti Pariisiin, kun Bujor oli kaksivuotias. Flavian äiti on psykoanalyytikko ja isä kuvanveistäjä. Bujor kirjoitti esikoisromaaninsa, fantasiakirjan nimeltä *[[Ennuskivien mahti]]* 12-vuotiaana. Kirjasta tuli maailmanmenestys: romaanin käännösoikeudet myytiin 23 maahan, ja Miramax osti teoksen elokuvaoikeudet. Teos oli pitkään Ranskan ja Saksan myyntilistojen kärkikirjoja.

## Aiheesta muualla

*
Metalliliitto (radio-ohjelma)

**Metalliliitto** oli vuonna 1988 alkunsa saanut suomalainen radio-ohjelma, joka keskittyi metallimusiikkiin. Ohjelman viimeinen juontaja oli Matti Riekki. Ohjelman viimeinen lähetys oli 31. joulukuuta 2009, ja seuraavan vuoden alussa sen korvasi Kaarle Viikatteen ja Erno Kulmalan juontama ''Kaarle ja Erno raskaana''.

Alun perin ohjelmaa lähetettiin osana Ylen ''Rockradiota'', kunnes kanavauudistuksen myötä se siirtyi Radiomafialle kesäkuussa 1990 ja edelleen YleX:lle tammikuussa 2003. Ensimmäinen varsinainen *Metalliliitto*-lähetys oli 6. kesäkuuta 1990.

*Metalliliittoa* juonsi vuoteen 2006 asti Klaus Flaming, joka tammikuussa 2004 sai parikseen ''Inferno''-lehden nykyisen päätoimittajan Matti Riekin. Viimeisen *Metalliliitto*-lähetyksensä Flaming juonsi 30. marraskuuta 2006 ja on sittemmin siirtynyt Nelonen Median vuoden 2007 alussa aloittaneen radiokanavan Radio Rockin juontajaksi. Ohjelman pituus kasvoi alun 45 minuutista ensin tunnin mittaiseksi ja lopulta kahteen tuntiin. Lähetysaika vaihteli keskiviikko-, torstai- ja sunnuntai-illan välillä. Kaksituntisen aikana käytiin läpi uutuusalbumit ja -DVD:t vanhempaakaan materiaalia kuitenkaan unohtamatta sekä haastateltiin jotain ajankohtaista artistia.

Levy-yhtiö Spinefarm Records on julkaissut kokoelma-albumit *Metalliliitto* (1997), *Metalliliitto 2* (1998), *Blackmetalliliitto* (1998), *Metalliliitto 1999* (1999) ja *Milleniumliitto* (1999), joista molemmat 1999-painokset olivat tuplalevyjä. Kokoelmat on varustettu Klaus Flamingin saatesanoilla.

## Lähteet

## Aiheesta muualla
* Metalliliitto YleX:n sivustolla
* Klaus Flaming Imperiumi.netin haastattelussa 
* Klaus Flaming ja Matti Riekki Inferno-lehden haastattelussa
Sarjakuvakäsikirjoittaja

**Sarjakuvakäsikirjoittaja** laatii sarjakuville käsikirjoitukset, joiden perusteella sarjakuvapiirtäjä piirtää työn valmiiksi. Joskus käsikirjoittaja myös piirtää itse omat sarjakuvansa, kuten vaikkapa Carl Barks, Romano Scarpa tai Hergé.

Suomen ainoa päätoiminen sarjakuvakäsikirjoittaja on Pauli Kallio.

## Lähteet
Amfibiovaunu

**Amfibiovaunu** on panssarivaunu, joka on täysin uintikykyinen ilman lisälaitteita (kuten esimerkiksi kahluuputkea).

## Historiaa
Amfibiovaunujen edeltäjänä voidaan pitää Orukter Amphibolosia, jonka kehitti yhdysavaltalainen keksijä Oliver Evans vuonna 1805. Vuonna 1806 ensimmäiset amfibioajoneuvot todella valmistuivat.

Sotilaskäytössä amfibioajoneuvot olivat ensimmäistä kertaa ensimmäisessä maailmansodassa. Sodan jälkeen kehitystyö oli vähäistä ja alkoi uudelleen vasta toisen maailmansodan aikana. Vaikka toisessa maailmansodassa amfibiovaunut eivät saavuttaneet suurta suosiota sotilaiden joukossa, havaittiin ylemmässä johdossa tämä erittäin käytännölliseksi tavaksi ylittää vesistöjä ilman siltoja tai muita vastaavia vesistönylitystapoja. Kehitys jatkui ja kylmän sodan aikana amfibiovaunut kehittyivät nykyaikaiselle tasolleen. Silloin kehittyneimpiä amfibiovaunuja olivat BMP-rynnäkköpanssarivaunut.

Tämä vaunutyyppi asetettiin Suomessa vesistötoimintakieltoon Taipalsaaren onnettomuuden johdosta.

Vuonna 2007 Suomen merkittävin amfibiosotilasajoneuvo on Pasi-panssariauto.
Paul Burke (rugby)

**Paul Burke** (s. 1. toukokuuta 1973 Paddington, Lontoo) on irlantilainen rugbypelaaja. Hänen nykyinen seuransa on Munster Rugby. Burke on pelannut aiemmin urallaan muun muassa irlantilaisessa Cork Constitution -joukkueessa sekä Leicester Tigersissä. Hän on edustanut myös Irlannin maajoukkuetta.